कांग्रेस सवाल उठा रही है कि सरकार 36 विमान ही क्यों खरीद रही है, जबकि आवश्यकता 126 की है | सच्चाई ये है कि सरकार वायुसेना को 229 नए लड़ाकू विमान देने जा रही है , जिनमे 110 स्वदेश निर्मित होंगे | शेष के लिए प्रक्रिया जारी है | अब 36 विमानों का गणित समझते हैं | 36 विमान वायुसेना की न्यूनतम आवश्यकता हैं| 36 विमानों का अर्थ होता है 2 स्क्वाड्रन | जब जब सुरक्षा तैयारी की दृष्टि से आपात स्थिति बनी है तब वायु सेना ने न्यूनतम दो स्क्वाड्रन की (तत्काल) मांग रखी है | (दुर्भाग्य से ऐसी आपात स्थिति अक्सर बनी रही है )1982 में पाकिस्तान अमरीका से एफ-16 लड़ाकू जहाज खरीद रहा था , तब वायुसेना की मांग पर रूस से मिग-23 के दो स्क्वाड्रन खरीदे गए| फिर 1985 में चीन-पाकिस्तान की बढ़ती मित्रता और सियाचिन में जारी संघर्ष को देखते हुए फ़्रांस से मिराज-2000 के दो स्क्वाड्रन खरीदे गए | 1987 में रूस से फिर दो स्क्वाड्रन खरीदे गए | यही 2016 में मोदी सरकार ने भी किया| वायुसेना प्रमुख धनोआ ने भी पत्रकार वार्ता में इस सौदे पर संतोष जतलाया है|